# Olkanivelen magneettiartrografiatutkimus

Olkapään magneettitutkimus, jossa laitetaan laimeaa Gadolinium-varjoainetta nivelen sisään. Röntgensäteilyä tai jodivarjoainetta ei käytetä.

## Ajan varaaminen ja yhteystiedot

|  |  |  |  |
| --- | --- | --- | --- |
| **OBERON** | **LAAJUUS** | **TUTKIMUSPAIKKA** | **HUOMIOITAVAA** |
| Z3375 G kuvantaminen RMR3T | LAAJA | G-talo, R-kerros | ensisijainen laite |
| Z3375 G kuvantaminen VIDA3T | LAAJA | G-talo, R-kerros | ensisijainen laite |
| Z3375 G kuvantaminen RMRI7 | LAAJA | G-talo, R-kerros |  |
| Z3376 B kuvantaminen B0 T71 | LAAJA | B-talo, 0-kerros | ensisijainen laite |
| 44402 MRIRAS | LAAJA | Raahen aluesairaala, Rekka Rantakatu 4, pääsisäänkäynti S1, Raahe | Varmista, että ajanvarauskirjeessä on oikea paikkakunta |
| 44402 MRIOAS | LAAJA | Oulaskankaan sairaala, Rekka  Oulaistenkatu 5, A-ovi, 1. kerros, Oulainen | Varmista, että ajanvarauskirjeessä on oikea paikkakunta |

Katso indikaatiopohjainen tutkimus- ja laitelistaus: [Magneettikuvausaikojen varaaminen](https://intra.oysnet.ppshp.fi/dokumentit/_layouts/15/WopiFrame2.aspx?sourcedoc=%7b7d786ab5-5aaf-4330-8dd6-042ce10ddf43%7d&action=default).

Tiedustelut: ma-to klo 7.30-15.30 ja pe klo 7.30-15 puh.08-315 2113

Vastaukset: Lausunto ei välttämättä valmistu tutkimuspäivänä, joten vastausten kuulemisaika kannattaa varata eri päivälle (poikkeuksena pitkänmatkalaiset). **Vastaanottopäivä merkitään NeaRis-pyyntöön**

**Indikaatiot/kontraindikaatiot ja riskit**

Indikaatiot:

* Olkanivelen löysyys, sijoiltaanmenot tai postoperatiiviset ongelmat.

Kontraindikaatiot:

* Potilaassa olevat ei magneettiyhteensopivat metalliset ja sähköiset vierasesineet. Katso [Vierasesineiden huomioiminen magneettitutkimuksessa](https://julkaisu.oysnet.ppshp.fi/_layouts/WordViewer.aspx?id=/Ohjeet/Ohjeet%20henkilkunnalle/Vierasesineiden%20huomioiminen%20magneettitutkimuksessa%20oys%20kuv%20til.docx&Source=http://intranet/Ohjeet/KuvantamisenOhjeita/Sivut/TilaajaohjeMagneetti.aspx&DefaultItemOpen=1)
* Dialyysipotilaiden tutkimusta on harkittava.

Riskit:

* Potilaassa olevan tuntemattoman metalliesineen aiheuttama riski.
* Allergisen reaktion riski (puudute, gadoliniumilla harvinainen/ erittäin harvinainen).
* Niveltulehduksen tai verenvuodon riski hyvin pieni
* Magneettikuvaus saattaa nostaa kehon lämpötilaa enimmillään noin 1oC. Jos potilaalla on kuumetta yli 38oC, kuumetta yritetään alentaa lääkityksellä. Jos kuume ei laske, radiologi ja lähettävä lääkäri päättävät tutkimuksesta tapauskohtaisesti

## Esivalmistelut

* Kontraindikaatioiden poissulku.
* Ehdoton liikkumattomuus tutkimuksen aikana on välttämätön. Lähettävä yksikkö huolehtii tarvittaessa levottoman tai kivuliaan potilaan lääkityksen
* Lääkelaastarit ja glukoosimittarit poistetaan magneettiosastolla, joten uutta ei kannata vaihtaa ennen kuvausta.

## Toimenpiteen kulku

* Potilas riisuu ennen tutkimushuoneeseen menoa metallia sisältävät vaatteet sekä korut ja lävistykset.
* Pistokohta puhdistetaan ja peitellään. Radiologi puuduttaa pistokohdan ja laittaa uä-ohjauksessa laimeaa gadolinium varjoainetta (Artirem) niveleen ennen varsinaista kuvausta.
* Tutkimuksen ajan potilas makaa kuvauspöydällä selällään pää edellä. Olkapää on kuvauskelan sisässä. Tutkittava kohta on keskellä tunnelia.
* Tunnelin läpimitta on 70cm ja se on molemmista päistä avoin.
* Tutkimuksen ajan on oltava liikkumatta.
* Kuvauslaite aiheuttaa voimakasta ääntä (noin 80–100 dB), joten potilaalle annetaan kuulosuojaimet. Tutkimuksen aikana voi kuunnella radiota/musiikkia.
* Tutkimus kestää noin 60 min

## Jälkihoito ja seuranta

* Pistokohta on pidettävä kuivana seuraavaan päivään.
* Niveltä rasittava liikunta on kielletty 12 tunnin ajan.
* Varjoaine erittyy munuaisten kautta virtsaan.